ขยับจากร้านเดิมที่ตั้งอยู่ในบ้านเก่าอายุ 180 ปี ที่ชูความอึมครึมและแสงน้อยในอาคารโบราณมาสร้างเป็นเสน่ห์ มาสู่ร้านใหม่ในบ้านสีขาวมีแสงสว่างกว่าเดิม ด้วยความจำเป็นที่ต้องมีพื้นที่สำหรับโรงคั่วเมล็ดกาแฟ ธุรกิจใหม่ที่ขยายขึ้น กมลธรรม กาญจนัมพะ เจ้าของ ‘ฮาร์ทเมด’ โรสเตอรี่   “เราทำตัวเหมือนเป็นน้ำเปลี่ยนไปตามภาชนะ แต่เนื้อหาความสำคัญยังรักษาบริบทไว้เหมือนเดิม เรายังสร้างการรับรู้ให้ลูกค้าเหมือนเดิม เรายังตั้งใจพัฒนากาแฟไทยอย่างยั่งยืน มีพื้นที่ดิสเพลย์กาแฟมากขึ้น สิ่งที่ไม่เคยเปลี่ยนเลย คือพื้นที่พูดคุย เราใช้การเปิดแผ่นเสียงเป็นสื่อในการเปิดบทสนทนา เพราะไม่ใช่ว่าทุกคนจะสนใจแต่เรื่องของกาแฟแต่อย่างเดียว” ไผ่-กมลธรรม กาญจนัมพะ เล่าให้ฟังถึงที่มาของฮาร์ทเมดว่าไม่ได้เกิดจากความชอบในรสชาติของกาแฟแต่บรรยากาศต่างหากที่ทำให้เขาตกหลุมรัก “ผมเป็นคนสงขลาครับ ไปเรียนปริญญาตรีคณะอุตสาหกรรมเกษตร สาขาวิทยาศาสตร์และเทคโนโลยีการอาหาร มหาวิทยาลัยเกษตรศาสตร์ จบมาทำงานบริษัทออแกไนซ์ ได้ปีครึ่งก็ตัดสินใจย้ายกลับมาอยู่บ้านที่สงขลา มาเรียนต่อปริญญาโทที่สงขลานครินทร์ สาขาวิทยาศาสตร์และเทคโนโลยีการอาหารเหมือนเดิมเพราะมีความฝันอยากเป็นอาจารย์ ระหว่างเรียนชอบไปนั่งเขียนวิทยานิพนธ์ในร้านกาแฟของรุ่นพี่ ชื่อ ฟอเรสโต้ คาเฟ่ (Foresto Café) หาดใหญ่ ได้คุยกับคนในวงการกาแฟเยอะมากทำให้รู้สึกว่าเป็นสังคมที่น่ารักดีจึงตัดสินใจคุยกับทางบ้านว่าขอทำธุรกิจร้านกาแฟ จากแผนเดิมที่จะทำเซอร์วิสอพาร์ตเม้นท์”  ฮาร์ดเมด เป็นหนึ่งในเครือข่ายร้านกาแฟหวานน้อย ล่าสุดเมนู คอฟฟี่ลาเต้  อเมริกาโน่ มัทฉะลาเต้ และซิงโกดาลา ของร้านได้การรับรองให้เป็นเมนูชูสุขภาพจากกรมอนามัย ...
See Details: ‘ฮาร์ทเมด’ ร้านกาแฟของคนรุ่นใหม่ใน ‘เมืองเก่าสงขลา’